armvectores/hy_wikipedia_2023 huggingface dataset:
Ցլի տուբերկուլյոզի հարուցիչ (M. bovis)

Միջինում M. bovis-ը կազմում է մարդու մոտ տուբերկուլյոզի հանդիպման դեպքերի 5%-ը։ Բացի այդ այն հանդիսանում է ռեկորդակիր իր հնարավոր տերերի քանակով՝ անջատել են 60 տեսակ կաթնասուններից։ Մարդու համար համաճարակաբանական վտանգ են իրենցից ներկայացնում խոշոր եղջերավոր անասունները, ուղտերը, այծերը, ոչխարները, խոզերը, շները և կատուները։ Հիվանդ կենդանիները արտազատում են միկոբակտերիաներին կաթի, մակրոտայի, մեզի և կղանքի հետ։ Մարդը վարակվում է հիվանդ կենդանու հետ շփվելիս, հում կաթ օգտագործելիս, իսկ ավելի հազվադեպ՝ վատ եփած միս օգտագործելիս։ Կարագում հարուցիչը կարող է պահպանվել մինչև 240 օր, պանրում՝ 200 օր։ Մարդկանց մոտ այս հարուցիչով վարակվելիս կա հակում դեպի բարդություններ՝ հիվանդության տարածում ամբողջ օրգանիզմով, բրոնխային մետաստազավորում։ M. bovis-ը ներկայացված է հաստ ցուպիկներով, նախընտրում է կուլտիվացման միկրոաէրոֆիլ պայմաններ և ավելի դանդաղ է աճում, քան Կոխի ցուպիկը։ Անջատում են այն նույն մեթոդներով, ինչ մարդուն բնորոշ միկոբակտերիաներին։ M. tuberculosis-ի հետ հիմնական տարբերվող մեթոդներն են նիացինային թեստը (բացասական է M. bovis-ի մոտ) և կենսաբանական մեթոդը ճագարների վրա (ճագարները կայուն են M. tuberculosis-ով վարակվելու նկատմամբ)։
Բանալիների հանձնումը Պետրոս առաքյալին

«Բանալիների հանձնումը Պետրոս առաքյալին», Պետրո Պերուջինոյի ստեղծած որմնանկարը, որը նա նկարել է շուրջ 1482 թվականին։ Գտնվում է Վատիկանի Սիքստինյան կապելլայում։


== Պատմություն ==
1480 թվականին  Պերուջինոն զբաղվել է Հռոմում Սուրբ Պետրոսի հին բազիլիկի որմնանկարով։ Հռոմի Պապ Սիքստոս IV-ը գոհ էր նրա աշխատանքից և որոշել է նրան ներգրավել Վատիկանի պալատում նոր կապելլայի որմնանկարի ստեղծման աշխատանքում։ Աշխատանքի մեծ ծավալների պատճառով հետագայում Պերուջինոյին են միացել մի խումբ նկարիչներ Ֆլորենցիայից, այդ թվում՝ Սանդրո Բոտիչելլին, Դոմենիկո Գիրլանդայոն և այլք։


== Նկարագրություն ==
Որմնանկարը Կապելլայի հյուսիսային պատի «Հիսուսի պատմությունների» մի մասն է և պատկերում է հատված Մաթևոսի ավետարանի 16-րդ գլխից, որտեղ Հիսուսը Սուրբ Պետրոսին է հանձնում երկնքի բանալիները, որոնք խորհրդանշում են մեղքերը թողնելու և դրախտ մտնելու իշխանությունը։ Ֆիգուրները առաջին պլանում բաժանված են երկու խմբի, որոնք կանգնած են խիտ շարքով այնպես, որ ձևավորվում են եզրազարդի նմանություն։ Հիմնական խումբը բաղկացած է առաքյալներից (Հուդա Իսկարիովտացին, որը Հիսուսից հետո հինգերորդն է ձախ կողմում), որոնք շրջապատում են Քրիստոսին, որը ոսկե և արծաթե բանալիները հանձնում է ծնկաչոք Պետրոսին։ Երկրորդ խումբը բաղկացած է հեղինակի ժամանակակիցներից (ներառյալ հենց նկարիչը՝ աջ եզրից 5-րդը)։
Հետին պլանում պատկերված են Հիսուսի կյանքից ևս երկու տեսարաններ՝ Կեսարինը կեսարին ձախ կողմում, և Քրիստոսին քարերով հարվածելը աջ կողմում։

Ֆիգուրների պատկերման ձևը ոգեշնչված է Անդրեա դել Վերոկկիոյից։ Առաքյալների, հատկապես Հովհաննես Աստվածաբանի ֆիգուրները, որոնք պատկերված են բարդ զգեստապատկերներով, երկար բաց թողնված մազերով, նրբագեղ դիրքով հիշեցնում են Թովմաս առաքյալին, որին նկարել է Վերոկկիոն Օրսանմիկելե եկեղեցում։։
Սողոմոնի տաճարը, որը պատկերված է սյունասրահներով ութանկյուն ռոտոնդայի տեսքով, գերիշխում է որմնանկարի կենտրոնում և ծառայում է որպես ֆոն ընթացիկ գործողությունների համար։ Նմանատիպ շենքը օգտագործվեկ է Պինտուրիկիոն (Պերուջինոյի աշակերտը) Բուֆալինի կապելլայի որմնանկարներում Սանտա Մարիա ին Արաչելիի բազիլիկում և Պերուջինոն «Մարիամի պսակադրությանը» որմնանկարում։

Հեղինակը մեծ ուշադրություն է դարձրել բնապատկերի մշակմանը՝ փորձելով հանդիսատեսի մոտ ստեղծել աշխարհի անսահմանության զգացողություն։ Ամպամած երկնքի և կապտամոխրագույն բլուրների ֆոնին փետրաձև ծառերով հնարքը հետագայում ընդունել են նաև այլ նկարիչներ, հատկապես Ռաֆայելը։


== Լեգենդ ==
Գոյություն ունի նախանշան, որը կապված է որմնանկարի և պապական կոնկլավների հետ․ այն կարդինալը, որին վիճակահանությամբ տեղ կստանա որմնանկարի ներքևում, կընտրվի Հռոմի պապ։ Գրառումները ցույց են տալիս, որ դա արդարացի է առնվազն երեք պապերի՝ Կղեմես VII-ի, Հուլիոս II-ի և Պողոս III-ի վերաբերյալ։


== Ծանոթագրություններ ==


== Գրականություն ==
Vittoria Garibaldi Perugino // Pittori del Rinascimento. — Florence: Scala, 2004.
Անդրե Դասիե

Անդրե Դասիե (ֆր.՝ André Dacier, ապրիլի 6, 1651(1651-04-06)[…], Կաստր - սեպտեմբերի 18, 1722(1722-09-18), Փարիզ), ֆրանսիացի լեզվաբան։ Թարգմանել է հույն և հռոմեացի հեղինակների բազմաթիվ գործեր, հատկապես Հորացիուսի և Արիստոտելի ստեղծագործությունները։ 1708 թ. նշանակվել է արքայական գրադարանի գրադարանավար։ Ընտրվել է Ֆրանսիական ակադեմիայի անդամ։


== Ծանոթագրություններ ==
Սևոստյանով (այլ կիրառումներ)

Սևոստյանով, կարող է վերաբերել՝

Սևոստյանով - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
Սևոստյանով - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Շոկոլադի համաշխարհային օր

Շոկոլադի համաշխարհային օր (անգլ.՝ World Chocolate Day), տոնը նշվում է ամեն տարի հուլիսի 11-ին։ Բացի դրանից, կա ևս մեկ համաշխարհային տոն այդ նույն անվանմամբ, որը նշվում է սեպտեմբերի 13-ին։


== Պատմություն և տոնում ==
Շոկոլադն առաջին անգամ ստացել են ացտեկները՝ այն անվանելով «աստվածների սնունդ», իսկ իսպանացիները, այն բերելով Եվրոպա, անվանել են «Սև ոսկի»։ Հուլիսի 11-ը՝ որպես շոկոլադի միջազգային օր, ընդունվել է 1995 թվականին, առաջին անգամ անցկացվել է Ֆրանսիայում։
Ռուսաստանի դաշնության որոշ խոշոր քաղաքներում Սանկտ Պետերբուրգից սկսած մինչև Վլադիվոստոկ հուլիսի 11-ին տեղի են ունենում միջոցառումներ, մրցույթներ և փառատոներ նվիրված այդ տոնին։ Հայաստանում 2016 թվականին առաջին անգամ The LOFT-ի կողմից անցկացվել է շոկոլադի փառատոն։


== Շոկոլադի ազգային օրեր ==
Շոկոլադի համաշխարհային օրվա հետ մեկտեղ կան այլ ավելի գլոբալ տոներ և ավելի քաղցր ամսաթվեր նվիրված այս ապրանքին։ Միացյալ Նահանգներում բացի շոկոլադի համաշխարհային օրվանից, ամեն տարի նշում են երկու «համազգային շոկոլադի օր», մեկը հուլիսի 7-ին և մյուսը հոկտեմբերի 28-ին։


== Տես նաև ==
Ձվի միջազգային օր
Խնձորի միջազգային օր


== Ծանոթագրություններ ==


== Արտաքին հղումներ ==
Շոկոլադի համաշխարհային օր Archived 2016-09-05 at the Wayback Machine.
Ակախետե (Պուեբլայի նահանգ)

Ակախետե (իսպ.՝ Acajete), շրջան Մեքսիկայի Միացյալ Նահանգների Պուեբլայի նահանգում։ Ըստ 2010 թվականի մարդահամարի տվյալների, շրջանի բնակչությունը կազմում է 60 353 մարդ։
Բնակավայրի անվանումը հին մեքսիկական կամ ացտեկների լեզվից թարգմանաբար նշանակում է «քարե գունդ ջրի մեջ»։ Շրջանը զբաղեցնում է 173,5 կմ² տարածք։
Շրջանը կազմավորվել է 1895 թվականին և ներառում է 57 բնակավայրեր։


== Ծանոթագրություններ ==


== Արտաքին հղումներ ==
Sitio web del gobierno municipal de Acajete.
Մարկտ Բերոլցհայմ

Մարկտ Բերոլցհայմ (գերմ.՝ Markt Berolzheim ), կոմունա Գերմանիայի Բավարիա երկրամասում։ Ենթարկվում է Ստորին Ֆրանկնիա վարչական շրջանին։ Գտնվում է Վայսսնբուրգ Գունցենխաուզեն շրջանի կազմում։ Բնակչությունը կազմում է 11 1335 մարդ (ըստ 2010 թվականի դեկտեմբերի 31-ի)։ Տարածքը կազմում է 14.52 կմ²։ Պաշտոնական կոդ՝ 09 5 77 149։


== Ծանոթագրություններ ==


== Արտաքին հղումներ ==
պաշտոնական կայք
Սուրբ Հովհաննեսի մայր տաճար (Սանտորինի)

Սանտորինիի Սուրբ Հովհաննեսի մայր տաճար (հուն․՝ Καθεδρικός ναός του Αγίου Ιωάννη του Βαπτιστή), հռոմեական կաթոլիկ եկեղեցի, որը գտնվում է Հունաստանի մաս կազմող Կիկլադյան կղզիների Սանտորինի կղզում։
Այն համարվում է 1204 թվականից ստեղծված Սանտորինիի հռոմեական կաթոլիկ թեմի մայր տաճարը։ Շնորհիվ ճարտարապետական յուրօրինակ և ներդաշնակ կառուցվածքի՝ զբոսաշրջային նշանավոր օբյեկտ է։


== Պատմություն ==
1204 թվականին կազմավորվել է Սանտորինիի կաթոլիկ թեմը, որի շուրջ համախմբվում են տեղի կաթոլիկ հույները և այլազգիները։ Կաթոլիկ զբոսաշրջիկների համար Սուրբ Հովհաննեսի մայր տաճարը ծառայում է, որպես գլխավոր այցելության վայր։
Համարվում է Սանտորինիի կաթոլիկ թեմի գլխավոր տաճարը։ Այն գտնվում է քաղաքի կենտրոնական հատվածում՝ կաթոլիկ համայնքի հարևանությամբ։
Սուրբ Հովհաննես առաքյալի մայր տաճարը կառուցվել է 1823 թվականին։ Կիկլադներում ուժգնացած երկրաշարժը 1956 թվականին գրեթե ամբողջությամբ վնասում է շենքը։ Այն ավերակների վերածվեց 1956 թվականի երկրաշարժից հետո։
Երկրաշարժի ավերածները վերականգնվել են միայն 1970 թվականին, երբ եկեղեցին հիմնովին վերակառուցվել է։ Մայր տաճարը կառուցված է բարոկկո ճարտարապետական ոճով։ Կաթոլիկ եկեղեցուն բնորոշ յուրօրինակ կառուցվածք։


== Տե՛ս նաև ==
Զբոսաշրջությունը Հունաստանում
Սանտորինի


== Ծանոթագրություններ ==
Նասր ալ-Դին Թուսի

Նասրեդդին Թուս Ի Աբու Ջաֆար Մուհամեդ իբն Մուհամեդ իբն Հասան Բաքր (պարսկերեն՝ محمد ابن محمد ابن حسن طوسی , փետրվարի 18, 1201, Թուս, Իրան - հունիսի 26, 1274, Kadhimiya, Բաղդադ), առավել հայտնի Նասր ալ-Դին Թուսի (نصیر الدین طوسی) անվամբ, պարսիկ գիտնական-հանրագիտակ և պետական գործիչ։ 
1256 թվականից եղել է Հուլավու խանի անձնական խորհրդականն ու դպիրը։ Նասրեդդին Թուսի ղեկավարությամբ կառուցվել է Մարաղայի աստղադիտարանը, կազմվել են աստղացուցակներ (Էլխանյան կամ Իլխանյան աղյուսակներ), որոնք պարունակում են նաև Արեգակի, Լուսնի և այլ մոլորակների ապագա դիրքերի որոշման աղյուսակներ։ «Մեկնություն Էվկլիդեսի» աշխատությունում Նասրեդդին Թուսը ցույց է տվել, որ Էվկլիդեսի զուգահեռ ուղիղների պոստուլատը կապված է եռանկյան անկյունների գումարի հետ։ «Տրակտատ ամբողջական քառանկյան մասին» աշխատությունում շարադրել է հարթ ու ոլորտային եռանկյունաչափությունը՝ որպես ինքնուրույն առարկա։ Գրել է նաև երկրաբանությանը, բժշկությանը, տրամաբանությանը, բարոյագիտությանը, պոեզիային վերաբերող աշխատություններ։


== Ծանոթագրություններ ==
Կոլետորտո

Կոլետորտո (իտալերեն՝ Colletorto), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2474 մարդ, բնակչության խտությունը կազմում է 71 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 86044, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարտինովո (գյուղ, Բելեբեևսկի շրջան)

Անվան այլ կիրառումների համար տե՛ս՝ ՄարտինովոՄարտինովո (ռուս.՝ Мартыново, բաշկիրերեն՝ Мартынов), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշկալայի դաշտ

Աշկալայի դաշտ, դաշտ Եփրատի վերին հոսանքի ավազանում՝ Էրզրումի և Դերջանի դաշտերի միջև։ Երկարությունը 30 կմ է, լայնությունը՝ 9-10 կմ, բարձրությունը՝ 1700 մ։ Եզրավորված է Կոփա և Այծպտկունք լեռնաճյուղերով։ Կազմված է կարծր կրաքարերի կոպիճներից և փխրուն նստվածքներից։ Նախկինում Աշկալայի դաշտի տեղում լիճ է եղել։ Կլիման ցամաքային է, լանդշաֆտը՝ տափաստանային։ Աշկալա բնակավայրի մոտ կա կերակրի աղի հանքավայր, որի շրջակայքում բխում են աղի աղբյուրներ։ Աշկալայի դաշտը Կոփա լեռնանցքով (2390 մ) կապվում է Ճորոխի հովտին։
Չապլյա (գյուղ, Լետիչևի շրջան)

Չապլյա (ուկրաիներեն՝ Чапля), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Չապլյա գյուղում բնակվում էր 276 մարդ։ Բնակավայրը զբաղեցնում է 1359 կմ² տարածք։ Բնակչության խտությունը կազմում էր 203,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուդռիա

Ուդռիա (էստ․՝ Udria), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էստաս Տոնե

Էստաս Տոնե (ուկրաիներեն՝ Станіслав Тонне, ապրիլի 24, 1975(1975-04-24), Զապորոժիե, Ուկրաինական ԽՍՀ, ԽՍՀՄ), վիրտուոզ կիթառահար, երաժիշտ։ Նա հանդես է եկել այնպիսի միջազգային փառատոներում, ինչպիսիք են «Buskers Festival Stadtspektakel» (Լանդսհուտ, Գերմանիա), «Aufgetischt Festival» (Սանկտ Գալեն, Շվեյցարիա), «No Mind Festival 2013» (Շվեյցարիա), «5th International Summer Music Festival 2013», «Venue for Revival, Culture and Personal Development» (Պիրգոս, Հունաստան), «International Summer Concerts 2013» (Հունաստան), «Gara Vasara Festival 2013» (Ռիգա, Լատվիա) և այլն։


== Կենսագրություն ==
Ստանիսլավ Տոնեն ծնվել է 1975 թվականի ապրիլի 24-ին ՈՒՍՍՀ-ի Զապորոժյե քաղաքում։ Երաժշտությաեմբ սկսել է զբաղվել ութ տարեկանից, այդ ժամանակ էլ սկսել է կիթառ նվագել։ Սերը համաշխարհային երաժշտության նկատմամբ ձևավորել է Կիթառի ուսուցիչը։ 90-ականն թվականերին ընտանիքի հետ տեղափոխվել է Իսրայել, որտեղ շուրջ տաս տարի երաժշտությամբ չի զբաղվել։ Մի քանի տարի նա ճանապարհորդել է տարբեր երկրներով։ Ամեն ինչ փոխվել է, երբ 2002 թվականի սեպտեմբերին Նյու Յորքում նրան կիթառ են նվիրել։ Այդ ժամանակից սկսած նա ճանապարհորդել է աշխարհով՝ փողոցային համերգներ տալով, ինչպես նաև ելույթներ ունենալով փառատոնների ժամանակ։ Նա իրեն անվանում է ժամանակակից տրուբադուր։ Նվագելով վիրտուոզ ջութակահար Մայքլ Շուլմանի հետ՝ Տոնեն ելույթներ է ունեցել Նյու Յորքում։ 2002 թվականից համերգներով շրջագայել է աշխարհով մեկ։ Ելույթներ է ունեցել ԱՄՆ-ում, Մեքսիկայում, Իսրայելում, Հնդկաստանում, ինչպես նաև եվրոպական շատ երկրներում։


== Ալբոմներ ==
Մի շարք ալբոմների հեղինակ է.

2002 - Black and White World
2004 - Dragon of Delight
2008 - 13 Songs of Truth
2009 - Bohemian Skies
2011 - Place of the Gods
2012 - Live in Odeon (2011)
2012 - The Inside Movie
2013 - Internal Flight
2014 - The Song of the Butterfly
2016 - Rebirth of a Thought - Between Fire & Water
2016 - Cosmic Fairytale - Dimensions
2016 - Elemental (Who Am I?!)
2016 - Cuban Rhapsody
2016 - Divine Smile
2016 - When Words are Wind
2016 - Mother of Souls
2018 - Live in ULM – Outer ◦ Inner


== Արտաքին հղումներ ==
Official page
Տեսանյութը ՅուԹյուբում


== Ծանոթագրություններ ==
(3461) Մանդելշտամ

(3461) Մանդելշտամ (անգլ.՝ Mandelshtam), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 18-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,378306 ա. մ., առավելագույնը մոտենում է 2,0565 ա. մ. հեռավորության վրա և հեռանում 2,7001 ա. մ.։ Արեգակի շուրջ մեկ ամբողջական պտույտ է կատարում 1339,68 երկրային օրվա ընթացքում, իր ուղեծրով շարժվելով միջինում 0,268722 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3461) Մանդելշտամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մապու Յանգա-Մբիվա

Մապու Յանգա-Մբիվա (ֆր.՝ Mapou Yanga-Mbiwa, մայիսի 15, 1989(1989-05-15), Բանգի, Կենտրոնաաֆրիկյան Հանրապետություն), ֆրանսիացի ֆուտբոլիստ, Նյուքասլ ֆուտբոլային ակումբի և Ֆրանսիայի հավաքականի պաշտպան, վարձավճարով հանդես է գալիս Ռոմայում։


== Ակումբային կարիերա ==
Յանգա-Մբիվան ծնվել է Կենտրոնաաֆրիկյան Հանրապետության մայրաքաղաք Բանգիում, սակայն վաղ տարիքում տեղափոխվել է Ֆրանսիա, մանկությունն անցկացրել է Մարսել քաղաքի մոտակայքում գտնվող Պորտ-դե-Բուկ թաղամասում։ 2005 թվականից հանդես էր գալիս Մոնպելյե ֆուտբոլային ակումբի երիտասարդական կազմում, առաջին թիմում մեկնարկը տեղի ունեցավ 2007 թվականի փետրվարի 23-ին։ Մրցաշրջանի ավարտից հետո պայմանագիր կնքեց ակումբի հետ մինչև 2010 թվականը, հետագայում դարձավ թիմի ավագը և ստացավ 3 համարի մարզաշապիկը։ 2013 թվականի հունվարի 22-ին 8,5 միլիոն ֆունտ ստեռլինգով տեղափոխվեց անգլիական Նյուքասլ, որտեղ անցկացրեց 1 մրցաշրջան, այնուհետև 2014 թվականի սեպտեմբերի 1-ին վարձավճարով տեղափոխվեց իտալական Ռոմա։


== Միջազգային կարիերա ==
Յանգա-Մբիվան ունի երկքաղաքացիություն, նա կարող էր հանդես գալ կամ Ֆրանսիայի կամ ԿԱՀ-ի հավաքականներում, սակայն նա ընտրեց Ֆրանսիան, որի կազմում արդեն մասնակցել է 3 հանդիպման։


== Վիճակագրություն ==
(ըստ 2014 թվականի սեպտեմբերի 4-ի)


== Նվաճումներ ==
Ֆրանսիայի չեմպիոն՝ 2011/12


== Արտաքին հղումներ ==
Պրոֆիլը transfermarkt.de կայքում (գերմ.)


== Ծանոթագրություններ ==
Կոմի Կեպիր

Կոմի Կեպիր (հուն․՝ Κώμη Κεπήρ, թուրքերեն՝ Büyükkonuk), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։


== Բնակչություն ==
Ըստ 2011 թվականի մարդահամարի տվյալների գյուղի բնակչությունը կազմում է 812 մարդ, հիմնականում՝ թուրքեր։


== Ծանոթագրություններ ==
Մեքենայից

«Մեքենայից» (լատ.՝ Ex machina), բրիտանական գիտաֆանտաստիկ ֆիլմ՝ նկարահանված 2015 թվականին։ Ռեժիսորը և սցենարիստը Ալեքս Հարլենդն է. սա նրա առաջին ֆիլմն է։


== Սյուժե ==
Ծրագրավորող Կալեբը ստանում է հնարավորություն, որպեսզի անցկացնի իր հանգիստը լեռներում գտնվող տանը, որը պատկանում է ծրագրավորողական ընկերությանը (Նատան), որտեղ նա աշխատում է։ Տեղ հասնելով նա իմանում է, որ նա պետք է մասնակցություն ունենա աշխարհում առաջին գիտական արհեստական բանականության փորձարկմանը։ Փորձարկումը հիմնված է Թյուրինգի թեստի վրա։ Սակայն այդ թեստը պլանավորված է ընկերության կողմից այնպես, որ Կալեբը ամենասկզբից իմանա, թե ով է իր առջև (Ռոբոտ՝ Ավան), իսկ մեքենայի նպատակն է՝ նրան ապացուցել, որ ինքը կարող է ոչ միայն ընդունել տեղեկություն, այլ նաև հասկանալ, թե այդ տեղեկությունը իրականում ինչ է նշանակում նաև զգալ։ Այդ կերպ, այդ փորձարկման մեջ երկու փորձարկու են. ոչ միայն մեքենան, այլ նաև նրա հետ համագործակցող ծրագրավորողը։
Թեստի անցկացման ժամանակ Կալեբը սիրահարվում է Ավային, որովհետև Նատանը ստեղծել էր նրան Կալեբի նախընտրությունների հիման վրա։ Բայց Ավան, խաբելով Կալեբին, դուրս է գալիս լաբորատորիայից և, պայմանավորվելով Կիոկոյի հետ (ես մեկ կին-ռոբոտի հետ), սպանում են սեփական ստեղծողին։ Դրանից հետո Ավան թռչում է ուղղաթիռով՝ թողնելով Կալեբին փակված լաբորատորիայի մեջ։


== Դերերում ==


== Արտադրություն ==
Ֆիլմի նկարահանումները անց են կացվել Նորվեգիայի Վալդալա քաղաքի Ջուվետ Լենդսքեյփ հյուրանոցում։ Ֆիլմի սաունդթրեքը գրել են Ջեֆ Բերրոուն և Բեն Սոլսբերին, որի հետ Հարլենդը աշխատել է «Դատավոր Դրեդ 3D» ֆիլմում։


== Ընդունում ==
Ֆիլմը ստացել է դրական արձագանքներ քննադատների կողմից։ Rotten Tomatoes կայքում ֆիլմը ունի 92 % ռեյտինգ՝ հիմնված 221 գրախոսության վրա՝ 10-ից 8 միջին բալով։ Metacritic կայքում ֆիլմը ունի 100-ից 78 բալ՝ հիմնված քննադատների 42 գրախոսության վրա, ինչը համապատասխանում է դրական արձագանքի կարգավիճակին։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Официальный сайт Archived 2016-07-27 at the Wayback Machine.
Մեքենայից(անգլ.) ֆիլմը Internet Movie Database կայքում
Քարահուն (գետակ)

Անվան այլ կիրառումների համար տե՛ս՝ Քարահուն (այլ կիրառումներ)Քարահուն, գետակ Հայաստանի Սյունիքի մարզում, Կարթ գետի աջ օժանդակը։ Սկիզբ է առնում Զանգեզուրի լեռներից և Նոր Աստղաբերդ գյուղից 7 կմ հարավ-արևմուտքում միանում մայր գետին։ Երկարությունը՝ 5 կմ է։


== Ծանոթագրություններ ==
Վարդան Սամվելյան

Վարդան Տիգրանի Սամվելյան (հունվարի 5, 1901(1901-01-05), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - օգոստոսի 4, 1956(1956-08-04), Երևան, Հայկական ԽՍՀ, ԽՍՀՄ), հայ երգահավաք, երգիչ, երաժշտագետ։


== Կենսագրություն ==
Վարդան Սամվելյանը ծնվել է 1901 թվականին Վաղարշապատում։ Երաժշտական կրթությունն ստացել է Երևանի կոնսերվատորիայում (1923-1936 թթ.)։ Եղել է Երևանի կոնսերվատորիայի (1933-1936 թթ.), Հայֆիլհարմոնիայի (1937-1938 թթ.), Մոսկվայի հայ կուլտուրայի տան (1940-1941 թթ.), Գաբրիել Սունդուկյանի անվան թատրոնի (1941-1943 թթ.) տնօրեն, Հայֆիլհարմոնիայի մենակատար (1943 թ.-ից), Հայկական ԽՍՀ ԳԱ արվեստի պատմության և տեսության սեկտորի գիտաշխատող (1949-1956 թթ.)։ Զբաղվել է հայկական ժողովրդական երգերի հավաքմամբ, կատարել է երաժշտաազգագրական, գիտահետազոտական աշխատանք, գրել հոդվածներ, մենագրություններ հայ երաժշտության պատմության, տեսության, հայ երաժշտական գործիչների մասին։ Կազմել է Երգարան (1948 թ.)։
Վերման (Ֆրանսիա)

Անվան այլ կիրառումների համար տե՛ս՝ Վերման (այլ կիրառումներ)Վերման (ֆր.՝ Vermand), կոմունա Ֆրանսիայում։ Մտնում է Պիկարդիա մարզի կազմի մեջ։ Գավառը՝ Էնա։ Մտնում է Սեն Կանտեն շրջանի կազմի մեջ։ Կոմունան Սեն Կանտենայից գտնվում է 12 կմ արևմուտք, Ամենայից՝ 77 կմ արևելք։
Բնակչությունը (2012)՝ 1 061 մարդ։


== Բնակչություն ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 669 մարդկանցից 466-ը տնտեսապես ակտիվ են եղել, 203-ը՝ պասիվ (ակտիվության ցուցանիշը՝ 69,7% է, 1999 թվականին՝ 70,1%)։ 466 ակտիվ բնակիչներից աշխատել են 419-ը (232 տղամարդ, 187 կին), գործազուրկ է եղել 47 մարդ (22 տղամարդ և 25 կին)։ 203 պասիվներից 65 հոգի եղել են աշակերտ կամ ուսանող, 85-ը՝ թոշակառու, 53 պասիվ են եղել այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վերման
Պտիխիյա

Պտիխիյա (հուն․՝ Πτυχία), Վիդո (Βίδο) կղզի Հոնիական ծովում, գտնվում է Կերկիրա կղզու մոտ, նրա մոտ գլխավոր քաղաք Կերկիրան է։ Պատկանում է Հունաստանին։ 2011 թվականից համարվում է անմարդաբնակ։


== Պատմություն ==
1799 թվականի Կորֆույի հարձակման ժամանակ կղզին գրավել էին ռուս-թուրքական հետախույզները։ Առաջին համաշխարհային պատերազմի ժամանակ կղզին ծառայում էր սերբ զինվոր հիվանդների համար, իսկ Կերկիրա կղզին սերբական զորքերի տեղակայման հիմնական վայրն էր։ Չնայելով Հունաստանի օգնությանը, հիվանդությունը շատ ժամանակ ավարտվում էր մահով։ Օրական մահանում էր 300 մարդ։ Այն պատճառով որ մահացածների համար թաղման վայր չկար, որոշել էին մահանալուց հետո միանգամից թաղել ջրում։ Ավելի քան 5000 մարդ թաղվել է ծովում՝ Վիդո կղզու մոտակայքում, որի պատճառով այդտեղի ջուրն անվանում են «Կապույտ գերեզման» (սերբ.՝ Плава гробница / Plava Grobnica):
1930 թվականին սերբերի պատվին կղզում բացվել էր հուշարձան։


== Հուշահամալիր ==
1938 թվականին կանգնեցվեց Նիկոլայ Կրասնովի նախագծով դամբարան։ Դամբարանի պատերին գտնվում է 1232 կեսոն։ Անհայտ զինվորների մնացորդները թաղվել են դամբարանից դուրս։


== Կիրկիրա համայնք ==
Կերկիրա համայնքը իր մեջ ներառում է 6 բնակավայր և 3 կղզի։ Պարագիծը 32.83 կմ է։

		
		
		
		
		


== Տես նաև ==
Ալբանական Գողգոթա


== Ծանոթագրություններ ==
Բոզ (այլ կիրառումներ)

Բոզ անվանումը կարող է ունենալ հետևյալ կիրառումները․

Բոզ - գյուղ Արևմտյան Հայաստանում, Վանի վիլայեթի Վանի Շատախի գավառում,
Բոզ - գյուղ Արևմտյան Հայաստանում, Էրզրումի վիլայեթի Բասենի գավառակում։
Բոզ - հայերեն հայհոյանք, վիրավորական խոսք։
ԱՄՆ նահանգների և տարածքների կարգախոսների ցանկ


== Ծանոթագրություններ ==


== Արտաքին հղումներ ==
«The National Motto and Mottos of the Fifty-States»։ e-ReferenceDesk։ Արխիվացված է օրիգինալից 2012-02-12-ին։ Վերցված է 2011-04-04 
«Official State Mottoes from NETSTATE»։ Netstate.com։ Արխիվացված օրիգինալից 2012-02-12-ին։ Վերցված է 2011-04-04 
«State Mottos»։ State Symbols USA։ Արխիվացված է օրիգինալից 2012-02-12-ին։ Վերցված է 2011-04-04
Հյուսիսային Մակեդոնիայի ժողովրդագրություն


== Ընդհանուր բնակչություն ==
2,022,547 (2002 թվականի մարդահամար)
2,038,514 (2006 թվականի մարդահամար)
2,057,284 (2010 թվականի մարդահամար)


== Եվրոպական վիճակագրություն. գնահանտում է առողջապահական ապահովագրության ցուցանիշը ոչ մարդահամարի տեսանկյունից ==
Եվրամիության վիճակագրության համաձայն՝ ներկայիս ժողովուրդը պակասել է 23.000 մարդկանցով, ովքեր գաղթել են Եվրամիություն 1998-2001 թվականներին։ Ալբանական նորությունները այնուհետև հայտարարել են, որ բնակչության թիվը կազմում է գրեթե 1.744.237 մարդ, ովքեր հաշվվել են որպես առողջական ապահովագրություն ունեցող մարդիկ։


== Վիճակագրություն ==


== Էթնիկ խմբեր ==
Արդյունաբերականության և ուրբանիզացիայի գործընթացները Երկրորդ համաշխարհային պատերազմից հետո հանգեցրին բնակչության աճին և մակեդոնացիների էթնիկ ներգրավվածության անկմանը։ Ցուցանիշների բարձրացում է նկատվում հատկապես մուսուլմանների շրջանում. թուրքերը և մակեդոնական մուսուլմանները կազմեցին բնակչության 2.5%-ը։ Երկրորդ համաշխարհային պատերազմից հետո ալբանացիները 17%-ից աճեցին՝ հասնելով 25%-ի 1990-ական թվականներին։

		
		
		
		
		
		
		
		
		


== Լեզուներ ==
Մակեդոներեն։ 1 344 815 - 66.5%
Ալբաներեն։ 507 989 - 25.1%
Թուրքեր։ 71 757 - 3.5%
Գնչուերեն։ 38 528 - 1.9%
Սերբերեն։ 24 773 - 1.2%
Բոսներեն։ 8560 - 0.4%
Հայերեն։ 6 884 - 0.3%
Այլ։ 19 241 - 1.0%


== Կրոններ ==
Արևելյան օրթոդոքս (Մակեդոնական օրթոդոքս)։ 1,310,184 or 64.78%
Մուսուլման։ 674,015 or 33.33%
Կաթոլիկ։ 7,008 or 0.34%
Այլ։ 31,340 or 1.55%


== CIA Աշխարհի վիճակագրական տվյալներ ==


=== Տարիքային կառուցվածք ===
0–14 տարեկան։ 19.5% (արական սեռի ներկայացուցիչներ՝ 210,078; իգական սեռի ներկայացուցիչներ՝ 203,106)
15–64 տարեկան։ 67.8% (արական սեռի ներկայացուցիչներ՝ 707,298; իգական սեռի ներկայացուցիչներ՝ 696,830)
65 տարեկան և ավելի։ 12.7% (արական սեռի ներկայացուցիչներ՝ 97,437; իգական սեռի ներկայացուցիչներ՝ 124,661) (2004 est.)


=== Սեռերի հարաբերակցություն ===
Ծննդյան պահին։ 1.08 տղա(s)/աղջիկ
Մինչև 15 տարեկան։ 1.08 տղա(s)/աղջիկ
15–64 տարեկան։ 1.02 տղամարդ(s)/կին
65 տարեկան և ավելի։ 0.78 տղամարդ(s)/կին
Ընդհանուր բնակչություն։ 1 տղամարդ(s)/կին(2004 թվականի վիճակագրություն)


=== Մանկական մահացության ցուցանիշներ ===
Ընդհանուր։ 11.74 մահ/1,000 ծնունդ
Աղջիկներ։ 10.73 մահ/1,000 ծնունդ (2004 թվականի վիճակագրություն)
Տղաներ։ 12.67 մահ/1,000 ծնունդ


=== Կյանքի տևողություն ===
Ընդհանուր բնակչություն։ 74.73 տարի
Տղամարդիկ։ 72.45 տարի
Կանայք։ 77.2 տարի (2004 թվականի վիճակագրություն)


=== Ծնելիություն ===
1.58 ծնված երեխա/կին (2011 թվականի վիճակագրություն)


=== ՄԻԱՎ/ՁԻԱՀ ===
Տարածվածությունը։ ավելի քիչ, քան 0.1% (2001 թվականի վիճակագրություն)
Հիվանդությունով ապրող մարդիկ։ ավելի քիչ, քան 100 (1999 թվականի վիճակագրություն)
Մահեր։ ավելի քիչ, քան 100 (2001 թվականի վիճակագրություն)


=== Ազգությունը ===
գոյական՝ մակեդոնացի
ածական՝ մակեդոնացի


== Ծանոթագրություններ ==
Կազելե ին Պիտտարի

Կազելե ին Պիտտարի (իտալերեն՝ Caselle in Pittari), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2024 մարդ, բնակչության խտությունը կազմում է 46 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 84030, հեռախոսային կոդ՝ (+39) 0974։


== Ծանոթագրություններ ==
Գուանին

Գուանին (Գուա, Gua), ազոտային հիմքեր, պուրինի ամինաածանցյալ (2-ամինո-6-օկսոպուրին), համարվում է նուկլեինաթթվի մասը։ ԴՆԹ-ում կրկնապատկման և տրանսկրիպցիայի ժամանակ առաջացնում է երեք ջրածնային կապ ցիտոզինի կոմպլիմենտարության հետ (Cyt)։ Առաջին անգամ առանձնացվել է գուանոյից։


== Ֆիզիկական հատկություններ ==
Անգույն, անձև բյուրեղային փոշի։ Հալման ջեմաստիճանը 365 °C է։
Գուանինի լուծույթը HCl-ում դիսոցվում է։ Հիմնային և թթվային միջավայրում ունի առավելագույնս 2 կլանում ուլտրամանուշակագույն սպեկտորում՝ (λмакс) 275 և 248 նմ ժամանակ (pH 2) և 246 և 273 նմ (pH 11).


== Քիմիական հատկություններ ==
Քիմիական բանաձև — C5H5N5O, մոլային զանգված — 151,15 գ/մոլ։ Ցուցաբերում է հիմնային հատկություններ, pKa1 = 3,3; pKa2= 9,2; pKa3=12,3:
Գուանինի հետ փոխազդելիս HNO2 առաջանում է կսանտին։


=== Լուծելիություն ===
Լավ է լուծվում թթուներում և հիմքերում։ Վատ է լուծվում էֆիրային յուղում, սպիրտում։ Չի լուծվում ջրում։


==== Որակական ռեակցիաներ ====
Գուանինի հայտնաբերման համար այն հագեցնում են մետաֆոսֆորային և տրինիտրաֆենոլային թթուներով, դիազոսուլֆաթթուների հետ Na2CO3 տալիս է կարմիր գունավորում։


== Բնության մեջ տարածում և կարևորություն ==
Մտնում է նուկլեինաթթվի կազմության մեջ։ Առաջին անգամ առանձնացվել է գուանոյից, որից էլ առաջացել է նրա անունը։ Համարվում է սարդակերպերի արտազատման արտադրանքը (Arachnida)


== Գրականություն ==
Կնունյանց Ի. Լ։ Կարճ քիմիական հանրագիտարան (հատոր 1), Մ.: Սովետական հանրագիտարան, 1967
Ն. Ա. Տյուկավկինա, Յ. Ի. Բաուկով, Ս. Է. Զուրաբյան։ Քիմիայի դասագիրք. Մ. 2010


== Ծանոթագրություններ ==
Ագրակ (Արղանա-Մադենի գավառ, ուրիշ գյուղ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Երեմիա Օշականցի

Երեմիա արքեպիսկոպոս Օշականցի (, Օշական, Հայաստան - հունիսի 23 (հուլիսի 4), 1781), հայ հոգևորական գործիչ, Էջմիածնի միաբան, գրիչ (գրագիր, նոտար), ծաղկող։


== Կենսագրություն ==
Երեմիա Օշականցին եղել է իր ժամանակի նշանավոր գրագիր-նոտարներից, ով աչքի էր ընկել նաև «ծաղկողական» արվեստում և արժանացել Ամենայն Հայոց կաթողիկոսներ Սիմեոն Ա Երևանցու (1763-1780) և Ղուկաս Ա Կարնեցու (1781-1799) թղթերը, հավանաբար՝ կոնդակները, նամակները ու տարաբնույթ գրագրությունները գրելու, նաև նկարազարդելու պատվին։ Նա այն եզակի նկարազարդող-ծաղկող հոգևորականներից է, որի՝ հիշյալ մասնագիտությանը տիրապետելը վկայում է նաև նրա տապանագիրը։


== Մատենագրական վաստակը ==
Երեմիա Օշականցու մասին մեզ հասած տեղեկությունները հիմնականում իր իսկ ընդօրինակած և ծաղկած ձեռագրերի հիշատակարաններից են, որոնցից երևում է, որ նա ընդօրինակել ու ծաղկել է դեռևս սարկավագության տարիներին։


== Տապանագիր ==
Երեմիա Օշականցու օրորոցաձև տապանաքարը գտնվում է Էջմիածնի միաբանական գերեզմանոցում, որն ունի 7 տողանի չափածո արձանագրություն։ Տապանագրում Երեմիա Օշականցին հիշատակվում է իբրև «․․․գրագիր յոյժ վարժ և արի, նրբարուեստ ծաղկօղ թղթոցն վեհի․․․»․


== Ծանոթագրություններ ==
(4331) Հաբբարդ

(4331) Հաբբարդ (անգլ.՝ Hubbard), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 18-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,227201 ա. մ., առավելագույնը մոտենում է 1,7652 ա. մ. հեռավորության վրա և հեռանում 2,6892 ա. մ.։ Արեգակի շուրջ մեկ ամբողջական պտույտ է կատարում 1214,05 երկրային օրվա ընթացքում, իր ուղեծրով շարժվելով միջինում 0,296527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4331) Հաբբարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2911) Մյահելենա

(2911) Մյահելենա (անգլ.՝ Miahelena), աստերոիդ աստերոիդների հիմնական գոտում։ Հայտնաբերվել է 1938 թվականի ապրիլի 8-ին Հեյկի Ալիկոսկիի կողմից Տուրկուում։
Միջին հեռավորությունը Արեգակից կազմում է 2,792411 ա. մ., առավելագույնը մոտենում է 2,5214 ա. մ. հեռավորության վրա և հեռանում 3,0634 ա. մ.։ Արեգակի շուրջ մեկ ամբողջական պտույտ է կատարում 1704,38 երկրային օրվա ընթացքում, իր ուղեծրով շարժվելով միջինում 0,21122 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,62° անկյուն։
Մյահելենա աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2911) Մյահելենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավդար

Ավդար, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շաշիան

Շաշիանի  (վրաց.՝ შაშიანი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 530 մետր բարձրության վրա։ Շրջկենտրոն Գուրջաանից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2342 մարդ, մեծամասնությունը՝ վրացիներ (99,6%)։


== Ծանոթագրություններ ==
Սուսան Ռեյնոլդս Քրիս

Սուսան Ռեյնոլդս Քրիս (անգլ.՝ Susan Reynolds Crease, նոյեմբերի 18, 1855(1855-11-18), Mabe, Քորնուոլ, Կոռնուոլ, Անգլիա, Մեծ Բրիտանիայի և Իռլանդիայի միացյալ թագավորություն - հուլիսի 15, 1947(1947-07-15)), անգլիական ծագմամբ կանադացի արվեստագետ և կանանց իրավունքների ակտիվիստ։


== Կենսագրություն ==
Սուսանը Փերինգ Քրիսի և Սառա Լինդլեյ Քրիսի աղջիկն է։ Ծնվել է Անգլիայի Կոռնուոլ թերակղզու Անտրոն քաղաքում, որտեղից 1860 թվականին՝ երբ ինքը 5 տարեկան էր, նա տեղափոխվում է Կանադայի Վիկտորիա քաղաք։ Քրիսը 1862 թվականին իր ընտանիքի հետ տեղափոխվել է Նյու Վեսթմիսթեր, ապա վեց տարի անց կրկին վերադարձել է Վիկտորիա։ Նա մասնավոր արվեստի դասեր վերցրել է Կանադայում և Անգլիայիում, ապա իր քրոջ՝ Ժոզեֆինայի մոտ Լոնդոնի թագավորական քոլեջում հաճախել է արվեստի դասերի։ Քրիսը Վանկուվեր կղզում արտադրել էր մի շարք ջրաներկեր։ Նա կղզու Արվեստի և Արհեստի հասարակության անդամ էր։
1884-1933 թվականներին նա տեղական Կանանց խորհրդի անդամ էր։
Մահացել է 1947 թվականի հուլիսի 15-ին Վիկտորիայում, 91 տարեկան հասակում։
Նրա աշխատանքները ներառված են Բրիտանական Կոլումբիայի համալսարանի հավաքածուներում։


== Ծանոթագրություններ ==
Սուրբ Մարտինը և աղքատը

Սուրբ Մարտինը և աղքատը  (հոլ.՝ Sint-Martinus deelt zijn mantel met een bedelaar), հոլանդացի գեղանկարիչ Անտոնիս վան Դեյքի կտավը, որի սյուժեն պատմում է Սուրբ Մարտինի մասին, որը իր թիկնոցի մի մասը տալիս է ցրտից սառչող աղքատին։ Նկարը տեղադրված է Սեն-Մարտեն եկեղեցու (Զավենտեմ՝ Բելգիա) խորանի վերևում ։


== Ստեղծման պատմություն ==
Անտոնիս վան Դեյքը կտավը նկարել է Ռուբենսի՝ Անտվերպենի արվեստանոցում գտնվելու ժամանակ։ Լինելով Ռուբենսի աշակերտը՝ նա ընդօրինակել է իր ուսուցչին նկարների կատարման ոճով և ձևով։ Ենթադրվում է, որ այս նկարը վերջինն էր այն բանից առաջ, երբ Անտոնիս վան Դեյքի 1621 թվականին մի քանի տարով տեղափոխվում է Գենույա։ Գենույա տեղափոխվելուց հետո, ընկնելով իտալական գեղանկարչության ազդեցության տակ, նկարիչը կտավի վրա դիմանկարի փոխանցման նոր եղանակ է մշակել։
Նկարում պարզ երևում է Ռուբենսի ազդեցությունը, որն արտահայտվում է նկարի ընդհանուր կառուցվածքով և առանձին կերպարներով (աղքատները օժտված են տպավորիչ մկաններով)։ Բավականին լավ է պատկերված Մարտինի և նրա ձիու կողմից ձևավորած գիծը։ Նկարիչն այս դիրքը փոխ է առել Դոմենիկո դելլ Գրեկի (վենետիկյան փորագիր) ծառի փորագրությունից, որը նկարված էր Տիցիանի «Անցում Սև ծովով» կտավի հիման վրա, որն եղել է Ռուբենսի անձնական հավաքածուում։
Սուրբ Մարտինն պատկերված էր կարմիր պատմուճանով, շագանակագույն ձիասարքով սպիտակ ձիու վրա նստած։ Աղքատը, որի հետ նա կիսում է իր թիկնոցը, շրջված է մեջքով և միայն կեղտոտ կտորի պատառիկն է ծածկում նրա մերկությունը։ Մյուս աղքատը պատկերված է վիրակապված գլխով և մոխրագույն ցնցոտիներով։ Անտոնիս վան Դեյքը պատկերել է նրան ձիավորին ուղղված հայացքով, որը հավանություն է տալիս մերկ աղքատի հանդեպ ցուցաբերված արարքին։ Ընդհանուր առմամբ նկարը արված է բազմաթիվ նրբերանգներով և աննշան մատիտագծերով, ինչը կտավին հաղորդում է էներգետիկ երանգներ։ Դրանով հանդերձ նկարը զերծ չի մնացել փորձագետների քննադատությունից։ Նրանցից շատերը վրդովմունք են արտահայտում զրահի և ձիավորի հագուստների նկատմամբ (հատկապես փետուրով գլխարկի), քանի որ դրանք ավելի ժամանակակից են և մի քանի դարով առաջ են այն իրադարձություններից, երբ ըստ լեգենդի տեղի է ունեցել դեպքը։ Քննադությունը հասցեագրվում է նաև ձիու պատկերին, որն օժտված է ձևերի ծանրությամբ և մատնանշում է ձիերի ֆլամանդական ցեղատեսակին, որոնք կեցվածք էին ընդունում կտավների նկարման ժամանակ։ Անտոնիս վան Դեյքի ժամանակակիցները մատնանշում են նաև աղքատին մեջքով նկարելու նրա անհաջող որոշումը, քանի որ դրանով հանդիսատեսը զրկվում է հնարավորությունից տեսնելու աղքատի դեմքի արտահայտությունը թիկնոցի կեսի փոխանցման պահին ։
Ավելի ուշ նկարիչը ստեղծում է նկարի երկրորդ տարբերակը, որը պահվում է Վինձոր ամրոցի Թագավորական հավաքածուում։


== Կտավի սյուժե ==
Մարտինը զինվորական ծառայության մեջ էր գտնվում և հեծելազորային էր։ Արշավանքներից մեկի ժամանակ նա տեսնում է մերկ աղքատին, որը սառչում էր ցրտից։ Նա կտրում է իր թիկնոցի կեսը ու տալիս աղքատին։ Դրանից հետո՝ քրիստոնեության ընդունումից ու մկրտությունից առաջ, Մարտինը երազում տեսնում է Քրիստոսին՝ իր թիկնոցի կեսով փաթաթված, և Քրիստոսը նրան ասում է, որ այն ինչ նա արել է աղքատի համար, արել է իր համար։


== Ծանոթագրություններ ==


== Արտաքին հղումներ ==
Профиль картины на сайте Королевской коллекции
Կոլորադո կուսակցություն (Պարագվայ)

Կոլորադո կուսակցություն (իսպ.՝ Partido Colorado, բառացի Կարմիր կուսակցություն), Պարագվայի քաղաքական կուսակցություն։ 1887-1946 թթ. եղել է կառավարող կուսակցություն, Ստրեսսների դիկտատուրայի տարիներին՝ 1947-1962 թթ. եղել է միակ թույլատրելի քաղաքական ուժը։
1959 թ. կուսակցության ներսում առաջացել է ընդդիմական ուժ՝ «Կոլորադո» ազգային շարժումը, որի անդամները հեռացվել են կուսակցությունից և ենթարկվել ռեպրեսիայի։


== Արտաքին հղումներ ==
Պաշտոնական կայք Archived 2008-09-14 at the Wayback Machine.
Մահտեսի Մուրատ

Մահտեսի Մուրատ կամ Շահմուրատ Բաղիշեցի (ծննդյան թվականը անհայտ է, Բաղեշ-1684), հայ խոջա, ազգային-ազատագրական շարժման գործիչ։


== Կենսագրություն ==
Արտահայտել է հայ առևտրական կապիտալի ներկայացուցիչների ձգտումը։ Կրետեի պատերազմի (1645-1669 թթ.) վերջնափուլում (1666 թ.-ից), որպես դեսպան առաքվել է Փարիզ՝ Լյուդովիկոս XIV-ի արքունիք։ Առաջադրել է Օսմանյան կայսրության քրիստոնյա բոլոր ժողովուրդների համատեղ ապստամբության, հարևան պետությունների ընդհանուր դաշնակցության, Օսմանյան կայսրության փլատակների վրա Հայաստանի և Արևելյան հռոմեական կայսրության վերականգնման ծրագիր, որի կենսագործման համար Ֆրանսիային է վերապահել գլխավոր դերը։ 1666-1683 թվականներին գործել է Փարիզում, ունկնդրություններ ստացել Լյուդովիկոս XIV-ից։ Արևմտահայ ազգային ազատագրական շարժման գործիչները, նրանց թվում նաև Մահտեսի Մուրատը հայ ազատագրական լեգենդի և խաչակրաց արշավանքների ազդեցության տակ, հանդես բերելով արևմտյան կողմնորոշում, միաժամանակ դրել են այդ արշավանքներին Ռուսաստանին անպայման մասնակից դարձնելու խնդիրը։ Նրանց ծրագրի հիմքում ընկած է հայ ժողովրդի զինված ապստամբության գաղափարը։ Պահպանվել է Մահտեսի Մուրատի 1683 թվականի փետրվարի հիշատակարանը, որում տրված է Վերսալի նկարագրությունը և 1672 թ.-ի իր ուղերձը Լյուդովիկոս XIV-ին, որտեղ ամփոփ շարադրված են հայ ազգային-ազատագրական շարժման ակնկալությունները։


== Աշխատություններ ==
Մահտեսի Շահմուրատ Բաղիշեցի, Պատմութիւն Վէրսալիայ քաղաքին Ֆրանկաց։
Հիշատակարանի ռուսերեն թարգմանութիւնը տե՛ս Орбели И. А. Описание Версаля в армянской записи 1683 года.- Известия Российской академии истории материальной  культуры, Том I, N 33, 8 февраля 1921.


== Գրականություն ==
Անասյան Հ. Ս., XVII դարի ազատագրական շարժումներն Արևմտյան Հայաստանում. Պատմական հետազոտություն, Երևան, 1961։
Անասյան Հ. Ս., Նպաստ մը հայոց ազատագրական պատմութեան. Մահտեսի Շահմուրատ և Յովհաննէս Թութունջի, - տե՛ս Անասյան Հ. Ս., Մանր երկեր, ներածութեամբ Ա. Գ. Սանճեանի, Լոս Անջելես, 1987։
Երևան (երկաթուղային կայարան)

Անվան այլ կիրառումների համար տե՛ս՝ Երևան (այլ կիրառումներ)Երևան երկաթուղային կայարան, երկաթուղային կայարան Հայաստանի մայրաքաղաք Երևանում՝ Սասունցի Դավթի հրապարակում։ Կայարանին կից գործում են Երևանի մետրոպոլիտենի Սասունցի Դավիթ կայարանը, Երևանի լոկոմոտիվային և վագոնային դեպոները։


== Պատմություն ==
Երևանի կայարանը կառուցվել է 1899 թվականին։ Նույն թվականի փետրվարի 7-ին Թիֆլիսից Ալեքսանդրապոլ է ժամանել առաջին գնացքը։ 1902 թվականի դեկտեմբերի 6-ին Երևանով է անցել առաջին երկաթուղային գիծը՝ կապելով Ալեքսանդրապոլ և Թիֆլիս երկաթուղային գծերը, 1908 թվականին՝ երկրորդը գիծը՝ միացնելով Ջուղայի և Պարսկաստանի երկաթուղային գծերը։ Կայարանի նոր շենքը բացվել է 1956 թվականի հուլիսի 22-ին (ճարտարապետ՝ Էդմոնդ Տիգրանյան)։ 1970-ական թվականներին կայարանի տարածքում գործել է ռեստորան, մոր և մանկան սենյակ, հյուրանոց, խանութներ, թերթի կրպակ։ 2009 թվականին երկաթուղային կայարանում բացվել է Հայաստանի երկաթուղու թանգարանը։ 2010 թվականին իրականացվել են վերակառուցման աշխատանքներ։ Վերանորոգման ընթացքում փոխվել է կայարանի ինտերիերը, տարբեր կոմունիկացիաներ։ Կայարանում առաջին անգամ տեղադրվել են տեղեկատվական լուսացուցային էկրաններ։ Ուղևորափոխադրումների զգալի աճով պայմանավորված ստեղծվել են երթևեկության միջքաղաքային և միջազգային սպասարկման սրահներ։


== Կայարանի շենք ==
Շենքի նախագծումը սկսվել է 1947 թվականին Անդրկովկասի երկաթուղու վարչության և Թբիլիսիի «Կովտրանսպրոյեկտ» նախագծային կազմակերպության հանձնարարությամբ։ Աշխատանքային գծագրերի վերջին փուլը մշակվել է Երևանում՝ «Հայպետնախագիծ» ինստիտուտում։ Շինարարությունն սկսվել է 1952 թվականին և ավարտվել 1955 թվականին։ Կայարանի շենքը բացվել է 1956 թվականի հուլիսի 22-ին (ճարտարապետ՝ Էդմոնդ Տիգրանյան)։ Ճարտարապետը նախագծել էր կայարանի շենքի ոսկեզօծ գմբեթ, սակայն շենքը բացվել է առանց գմբեթի։ Գմբեթը կառուցվել է տարիներ անց` շենքին տալով այն ավարտուն տեսքը, որը մտածել էր ճարտարապետը։


== Տես նաև ==
Երևանի երկաթուղային կայարանի միջադեպ (1990)
Սասունցի Դավիթ (մետրոյի կայարան)
Սասունցի Դավիթ (արձան, Երևան)
Երկաթուղային կայարան


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Станция Ереван(չաշխատող հղում) на «Сайте о железной дороге»(չաշխատող հղում) Сергея Болашенко
Պիզոնիե

Պիոզոնիե (իտալերեն՝ Pisogne) քաղաք Իտալիայում, Լոմբարդիա մարզի Բրեշիա գավառում։
Բնակչությունը հասնում է 7922 մարդու 2004 թվականի մարդահամարի տվյալներով։ Հեռախոսային կոդն Է (+39) 0364, իսկ փոստային ինդեքսը 25030։

		
		


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սուրբ Հրեշտակապետաց եկեղեցի (այլ կիրառումներ)

Սուրբ Հրեշտակապետաց անվանումով Հայաստանում և աշխարհում կան հետևյալ եկեղեցիները՝

Սուրբ Հրեշտակապետաց եկեղեցի (Ջգրաշեն)
Սուրբ Հրեշտակապետաց եկեղեցի (Բուխարեստ)
Սուրբ Հրեշտակապետաց եկեղեցի (Սևան)
Սրբոց Հրեշտակապետաց եկեղեցի (Վաղարշապատ)
Դանիելե Բոներա

Դանիելե Բոներա (իտալերեն՝ Daniele Bonera, մայիսի 31, 1981(1981-05-31), Բրեշիա, Լոմբարդիա, Իտալիա), իտալացի ֆուտբոլիստ, պաշտպան։ Հանդես է գալիս Միլան ակումբում։


== Կարիերա ==


== Նվաճումներ ==


== Արտաքին հղումներ ==
Բոներայի պրոֆիլը Միլան ակումբի պաշտոնական կայքում
Ամինաշաքարներ

Ամինաշաքարներ, հեքսոզամիններ, օրգանական միացություններ, որոնց մոլեկուլներում կան շաքարներին բնորոշ ալդեհիդային (COH) կետոնային (CO), մի քանի հիդրօքսիլ (OH) և մեկ կամ մի քանի ամինախմբեր (NH2)։


== Ածանցյալներ ==
Որպես միաշաքարների ածանցյալներ՝ ամինաշաքարները օժտված են վերականգնող հատկությամբ և տալիս են շաքարներին հատուկ ռեակցիաներ ունեն նաև օրգանական հիմքերի հատկություն։


== Տարածում ==
Լայնորեն տարածված են բնության մեջ, պարունակվում են բուսական և կենդանական բոլոր հյուսվածքներում, միկրոօրգանիզմներում, բարդ սպիտակուցների, ճարպերի, բազմաշաքարների բաղադրության մեջ, հորմոններում և կենսաբանական այլ կարևոր նյութերում։
Առավել տարածված են գլյուկոզամինը և գալակտոզամինը։ Սինթետիկ եղանակով ստացված են շատ ամինաշաքարներ։


== Գրականություն ==
Debenham et al.: Recent Advances in N-Protection for Amino Sugar Synthesis. In: Liebigs Annalen, Jahrgang 1997, Ausgabe 5, Ss. 791–802.
Suzuki et al.: Rapid analysis of amino sugars by microchip electrophoresis with laser-induced fluorescence detection. In: Electrophoresis, Jahrgang 22, Ausgabe 18, Ss. 4023–4031.
Chubu Electric Power

Chubu Electric Power, ճապոնական էլեկտրոնային ընկերություն։ Ընկերությունը 2011 թվականին Fortune Global 500 մրցույթում գրավել է 355-րդ տեղը։


== Պատմություն ==
Ընկերությունը հիմնադրվել է 1951 թվականի մայիսի 1-ին։


== Ընկերությունը այսօր ==
Ընկերությունը բացի Ճապոնիայից ներդրումներ ունի նաև ԱՄՆ-ում, Մեքսիկայում, Թայլանդում և մի շարք այլ երկրներում։


== Ծանոթագրություններ ==


== Արտաքին հղումներ ==
Պաշտոնական կայքը
Իվանկովցի (գյուղ, Յարմոլինի շրջան)

Անվան այլ կիրառումների համար տե՛ս՝ ԻվանկովցիԻվանկովցի (ուկրաիներեն՝ Іванківці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Իվանկովցի գյուղում բնակվում էր 414 մարդ։ Բնակավայրը զբաղեցնում է 1883 կմ² տարածք։ Բնակչության խտությունը կազմում էր 219,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայարդ

Հայարդ, հայկական ռոք-խումբ, հանդես է գալիս պրոգրեսիվ մետալ ոճով։ Կազմավորվել է 2010 թվականին կիթառահար Անդրե Վարդանյանի և թմբկահար Արթուր Մկրտումյանի կողմից։ 2011 թվականին խմբի «New star» երգը «Վան» երաժշտական մրցույթում քվեարկության արդյունքում զբաղեցրել է առաջին տեղը։ Երկու ամիս հետո կրկին հաղթել է նույն մրցույթում՝ «True dream» երգով։


== Կազմը ==
Սերգեյ Միրզախանյան, վոկալ
Անդրե Վարդանյան, կիթառ
Արմեն Սարգսյան, ստեղնաշար
Արթուր Մկրտումյան, հարվածային (ծնվել է 12.08.1985 թ.)
Արթուր Արևշատյան, բաս կիթառ


== Ծանոթագրություններ ==
Իզյումսկի գյուղական խորհուրդ (Խարկովի մարզ)

Իզյումսկի գյուղական խորհուրդ  (ուկրաիներեն՝ Ізюмська сільська рада), Ուկրաինայի Խարկովի մարզի Բորովսկի շրջան ում։
2001 թվականի տվյալներով Իզյումսկի գյուղական խորհրդում բնակվում էր 1286 մարդ։ Բնակավայրը զբաղեցնում է 103.14 կմ² տարածք։ Բնակչության խտությունը կազմում էր 12.47 մարդ/կմ²։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նորվեգիան Եվրատեսիլ երգի մրցույթում

Նորվեգիան մասնակցում է Եվրատեսիլ երգի մրցույթին սկսած 1960 թվականից։
Նորվեգիան հաղթել է մրցույթը երեք անգամ՝ 1985-ին, 1995-ին և 2009-ին։ Նորվեգիան մրցույթի պատմության մեջ ամենաշատն է զբաղեցրել վերջին հորիզոնականը՝ 11 անգամ։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Եվրատեսիլը Նորվեգիայում ==


== Պատկերադարան ==

		


== Հղումներ ==
Նորվեգիայի էջը Eurovision.tv կայքում
Էդելբայ

Էդելբայ (ռուս.՝ Эдельбай), աուլ Ռուսաստանի Դաշնության Ստավրոպոլի երկրամասի Բլագոդառնիի քաղաքային օկրուգի կազմում։ Հանդիսանում է «Աուլ Էդելբայ» գյուղական համայնքի կենտրոնը և միակ բնակավայրը։
Բնակչությունը 2015 թվականին գրանցված տվյալներով կազմում էր 1216 մարդ։

Ազգային կազմը2010 թվականի մարդահամարի արդյունքներով այստեղ բնակվում են հետևյալ ազգությունները․


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդելբայ աուլը տեղագրական քարտեզների վրա (ռուս.)
Բնակավայրի վարչակազմի պաշտոնական կայքը Archived 2016-10-02 at the Wayback Machine. (ռուս.)
Սերգեյ Չեռնիշով

Սերգեյ Եգորովիչ Չեռնիշով (հոկտեմբերի 4 (16), 1881, Q16626057?, Kolomensky Uyezd - ապրիլի 26, 1963(1963-04-26), Մոսկվա, ԽՍՀՄ), ռուս խորհրդային ճարտարապետ։


== Ուսում ==
Ավարտել է Մոսկվայի գեղանկարչության, քանդակագործության և ճարտարապետության ուսումնարանը (1901) և Պետերբուրգի Գեղարվեստի ակադեմիան (1907)։


== Կենսագրություն ==
Եղել է Մոսկվայի գլխավոր ճարտարապետ (1934-1941)
Մոսքաղգործկոմի ճարտարագիտական գծով վարչության նախագահ (1944-1948)
ԽՍՀՄ ճարտարապետական միության առաջին քարտուղար (1950-1955)
Դասավանդել է Մոսկվայի Վխուտեմաս-Վխուտեինում (1918-1930) և ճարտարապետական ինստիտուտում (1931-1950)


== Աշխատանքներ ==
Աշխատանքներից են՝ Մոսկվայի վերակառուցման գլխավոր հատակագիծը (համահեղինակներ՝ ճարտարապետ Վ․ Ն․ Սեմյոնով և ուրիշներ, 1931-1935)
Մոսկվայի համալսարանի շենքերի համալիրը Լենինյան բլուրներում (համահեղինակներ՝ Պ․ Վ․ Աբրոսիմով, Լ․ Վ․ Ռուդնև, Ա․ Ֆ․ Խրյակով և ուրիշներ, 1949-1953)։


== Մրցանակներ ==
ԽՍՀՄ պետական մրցանակ, 1949


== Ծանոթագրություններ ==